ALL ออกหุ้นกู้ 350 ลบ.อายุ 2 ปี ชูดบ. 7.25% เปิดขายสถาบัน-รายใหญ่ 6-8 ต.ค.นี้
ALL ออกหุ้นกู้ 350 ลบ.อายุ 2 ปี ชูดบ. 7.25% เปิดขายสถาบัน-รายใหญ่ 6-8 ต.ค.นี้
30 ก.ย. 2563

บริษัท ออลล์ อินสไปร์ ดีเวลลอปเม้นท์ จำกัด (มหาชน) หรือ ALL ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อออกหุ้นกู้ครั้งที่ 4/2563 มูลค่าไม่เกิน 350 ล้านบาท โดยเป็นจำนวนเสนอขายไม่เกิน 200 ล้านบาท และสำรองเพื่อเสนอขายเพิ่มเติมไม่เกิน 150 ล้านบาท อายุหุ้นกู้ 2 ปี ครบกำหนดไถ่ถอน พ.ศ.2565 อัตราดอกเบี้ยคงที่ 7.25% ต่อปี
โดยชำระดอกเบี้ยทุก 3 เดือนตลอดอายุหุ้นกู้ เสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ระหว่างวันที่ 6-8 ต.ค.63 มี บล.คันทรี่ กรุ๊ป เป็นผู้จัดการการจัดจำหน่ายหุ้นกู้
ทั้งนี้ บริษัทจะนำเงินไปคืนหุ้นกู้รุ่นที่กำลังครบกำหนดในเดือน ต.ค.63 และเป็นเงินทุนหมุนเวียน และในโครงการที่มีอยู่ในปัจจุบัน
 